open-index/open-wikipedia-markdown huggingface dataset:
Sauakraut

**Sauakraut** (dt.: **Sauerkraut**), is a Weißkoi, dea wos mid Müchsairegearung konsaviat woan is. Es wiad meists kocht ois Beilog gessn. Es güt internationoi ois des bekauntaste deitsche Nationoigericht. Deshoib wean de Deitschn im angloamerikanischn Sprochraum oft *Krauts* gnennt.

## Gschicht

De Konsaviarungsmethode duach Müchsairegearung is oid und geht mindastns af de Antike zruck. Sauakraut wo im antikn Griachaland genau so bekonnt is, wia im Remischen Reich und im Kaisareich China.

Duach sein hochn Vitaminghoid (bsundas Vitamin C) woa Sauakraut vua oim im Winta sea wichtig. Owa aa in da Seefoaht is friacha unvazichtboa gwen, wei's Essn vo rohn Sauakraut Skorbut vahindat hod.

## Inhoidsstoffe

Sauakraut is reich an Müchsaire, Vitamin A, B, C, K und Mineroistoffn. Es woa und is im Winta a wichtiga Vitamin-C-Lieferant. Sauakraut is seah kalorienoam (etwa 19 kcal je 100 g), praktisch fettlos und enthoid nua 3 bis 4 % Kohlenhydrate und 1 bis 2 % Proteine. Im Sauakraut is a Histamin enthoidn, des wos Unvaträglichkeitn ausläsn kaun.

## Im Netz
Grédig

**Grédig** (hochdeitsch åmtlich: *Grödig*) is a Morktgmoah im Soizburger Lånd, im Flåchgau, am siedwestlichen Rånd vom Såizburger Beggen, in Ésterreich mid guade 7.400 Eihwoner. Da Ort befindt si am Fuass vom Unterschberg, a' da Tauernautobåh-Åhschluss-Stöe Såizburg-Sied. Katasråigmoanden han: Glanégg und Grédig. Ortschåftn han Oachat, Glanégg, Grédig, Firschtenbrunn und Leonhard.

## Im Internet

* Webseiten voh da Gmoand
*
Acholshausen

**Acholshausen** is a kloane Oatschoft in Untafrankn in (Bayern) im Landkroas Wiazbuag und ghead seitm Zammaschluss vo de friaa sejbständign Gmoa Acholshausen, Gaukönigshofen und Wolkshaus zua Gmoa Gaukönigshofen. Acholshausen is mit viahundat Eihwohnan de zwoatgrässte Ortschoft vo dera Gmoa.

## Gschicht

Acholshausen is 1125 zan easchtn Moi urkundli erwähnt. Da Ort is in Urkundn vom 12. Joahundad  Accolveshusen (1130) oda Hacholdeshusen (1182) gnennt woan.

Archäologigische Funde lossn af a Osiedlunga in da Gegend vo Acholshausn scho in da Jungstoazeit, da Hoistodzeit) und da kejtischn La-Tène-Zeit schliassn. Am bekanntesten vo de Fund is da 1970 ba Acholshausen in am Stoakammagrob gfundane brozane Kesslwogn. Dea Bronzekultwogn vo etwa 1000 v. Kr. woa 1976 af ana 30-Pfennigbriafmarkn vo da Deitschn Bundespost. Dea Kultwogn ko heit im Mainfränkischen Museum in Wiazburg besichtigt wean.

Im 16. Joahundat muass Acholshausen iwa an gwissn Reichdum vafigt hom, weis im Bsitz vo da "Acholshäuser Madonna" woa, des wo a bekannts Werk vom Tilman Riemenschneider aus da Zeit um 1520 is. De Statue ko ebmfois im Mainfränkischen Museum in Wiazburg ogschaut wean.

Am 10. Septemba 1944 is Acholshausen duach an Bombnogriff fost voiständig zasteat woan.

## Im Netz
* Hoamseitn vo Acholshausen
Altertheim

**Altertheim** is a Gmoa im untafränkischn Landkroas Wiazburg und Mitglied vo da Vawoitungsgmoaschoft Kist.

## Eadkunde

Altertheim liegt rund 16&nbsp;km sidwestli von Wiazburg und grenzt an de baden-württembergischn Main-Tauber-Kroas. Duach de Gmoa fiaht de Stootsstrossn 2297. In uma 5&nbsp;km Entfernung gibts a Obindung an de Bundesautobahna A&nbsp;3 und A&nbsp;81.

De Region gheat zum Naturraum "Marktheidenfelda Plottn", de wo an Tei vo da "Mainfränkischen Plottn" ausmocht. De Ortschoftn liegn im Altbachtoi. Do hod a da Altbach sei Qejn.
 
As existian foigande Ortstei: Oberaltertheim, Steinbach und Unteraltertheim, sowia de Aussiedlahäf Niederhofen, Karlebach und Quelläcker.

## Im Netz

* https://web.archive.org/web/20091213215511/http://hemrich-manderbach.de/
*
Soizstangal

A **Soizstangl**, aa **Salzstangerl** is a klaans laungzogans Weißbrod aus an Germdag, des wos mid grobe Soizkeandln aungstrahd is. De Soizstangln gkhean in Estarreich zu de legendärn Gebäcksuatn. Se san 1,5 – 3&nbsp;cm dick und umara 45&nbsp;cm laung.

Soizstangln wean zum Beispü zua ana Gulasch-Suppn, zu an Wei, mit an Belog odar a ohne irgnwos gessn. A Soizstangl schmeckt am bestn, wauns frisch und schää knusprig is, des güüt owa fia olle Brodsuatn.

Neichare Variantn vo de Soizstangln wean aus Dinklmöh gmocht odar a ois Laugnstangerl.
Fleischlaberl

**Fleischlaberl**, aa **Fleischpflanzal**, **Fleischlabal**, **Fleischloawal** oda **faschiads Lawal** (breissisch: **Frikadelle**, *Bulette* etc.) wiad a östareichische und ungarische Speisn gnaunnt, de wos aus aan Faschiadn (Hockfleisch) gmocht wiad. Heit güts no imma ois „typisch österreichische kulinarische Besonderheit“, obwois kaan grundlegendn Untaschied zua de breissischn Frikadöön gibt.

Es Faschiade (aus Rind- und/oda Schweinefleisch) wiad mit Pfeffa, Majoran, Knofe und Soiz gwiazt. Dazua kummen no feinghockte Zwiefen, a frischa Pädasü, Eia und in Wossa oda Müch aufwaggte und guad auspresste Semmen. De Massn wiad guad vamischt. Aus dem wean daunn – oft no auf ana Semmebräsluntalog – klaane Laberl gfuamt und in vü Öi aussabrodn, so dass de Laberl reglrecht drin schwimman kennan. Nua so weans gleichmäßig braun. Fleischlaberl wean meistns mit Erdäpfepüree oda Reis und an Salod serviat. Se schmeckn owa äussa koida in ana Semme a guad.

## Schau aa
Fleischpflanzl

## Literatua

* Ewald Plachutta, Christoph Wagner: *Die gute Küche. Das Beste aus dem österreichischen Jahrhundertkochbuch.* Gekürzte Taschenbuchausgabe. Heyne, München 1996, ISBN 3-453-11537-6, S.&nbsp;197.
* Renate Wagner-Wittula: *Das-Kind-geht-aus-dem-Haus-Kochbuch. Überleben ohne Mama.* Pichler, Wien 2007, ISBN 978-3-85431-432-5.

## Beleg
Aub

**Aub** is a Stod im untafränkischn Landkroas Wiazbuag und Sitz vo da Vawoitungsgmoaschoft Aub.

## Eadkunde
De Stod liegt an da Gollach in da Nächn vo da Landesgrenz zu Bodn-Wiattmbeag.

### Stodtei
Es existian foigande Gemarkunga: Aub, Baldersheim, Burgerroth.


Image:Aub05.jpg|Stodmaua
Image:Aub02.jpg|Moaktplotz
Image:Aub03.jpg|Wehrturm vo da Stodmaua
Image:Aub04.jpg|Woppn am Spital, zentral Julius Echter vo Mespelbrunn


## Literatua
* D. Geißendörfer & K. Hochgeschwender: *Führer durch Aub mit kurzer Chronik*. Aub 1931.
* Konrad Hoos: *Baldersheim im Ochsenfurter Gau. Ein Rückblick über seine Geschichte*. Ochsenfurt: Buch- und Offsetdruckerei Weltz, 1972.
* Georg Menth: *Stadt Aub: Baldersheim, Burgerroth*. Wolfratshausen: Aubanusverlag, 1988. ISBN 3-924178-05-4.
* Anton Ott: *Die katholische Kirche in Aub (Unterfranken: [[Tilman Riemenschneider]])*. Minga: Verlag Schnell & Steiner, 1940.

## Im Netz

* Hoamseitn vo da Stod
* Stodtei Baldersheim
* Fränkischs Spitalmuseum Aub
*
Telefonvorwoin (Deitschland)

De **Telefonvorwoinumman in Deitschland** umfossn 5200 Ortsnetze, 5 Nummabereiche fian Mobuifunk  und mehrere Sonderrufnummern. Sie wean von da Bundesnetzagentur (BNetzA) organisiad und vergebm.

## Vorwoibereiche

Ortsnetzkennzoin liegn aus historischn Grindn nur in de Vorwoibereichn 02 bis 09. Sondaruafnumman san voa oim im Voawoibereich 01 ogsiedlt. Wichtige Ausnahma san de Vorwoin 032, 0700, 0800 und 0900. 00 is de internationale Vakeassauscheidungsziffa.

* Vorwoibereich 00 – Internationale Voawoin
* 01 – Call-by-Call, MABEZ, Mobuifunk, Sondaruafnumman
* 02 – Nordrhein-Westfalen (West), Rheinland-Pfalz (Nord), Hessen (Dillenburger Raum)
* 03 – Mecklenburg-Vorpommern, Berlin, Brandenburg, Sachsen-Anhalt, Sachsen, Thüringen, Niedersachsen (Amt Neuhaus); Nationale Ruafnumma 032
* 04 – Schleswig-Holstein, Hamburg, Bremen, Niedersachsen (Küste)
* 05 – Nordrhein-Westfalen (Ost), Niedersachsen (Mitte, Süd), Hessen (Nord)
* 06 – Saarland, Rheinland-Pfalz (Mitte), Hessen (Mitte, Ost, Süd), Nordbaden (Raum Mannheim/Heidelberg), Bayern (Raum Aschaffenburg)
* 07 – Baden-Württemberg, Südpfalz; Persenliche Ruafnumma 0700
* 08 – Sidlichs Bayern; Kostnfreie Ruafnumma 0800
* 09 – Näadlichs Bayern, Baden-Württemberg (Raum Wertheim); Kostnpflichtige Ruafnumma 0900

## Kurznumman
* 110 Polizeinotruaf
* 112 Euronotruaf
* 115 Einheitliche Behördenrufnummer (seit 14. Aprü 2011)
* 116111 Nummer gegn Kummer e.&nbsp;V.
* 116116 Zentrale Olaufstej zur Sperrung elektronischa Berechtigunga
* 116117 Kassenärztliche Vereinigung: ärztliche Bereitschaftsdienste
* 116123 Katholische Telefonseelsorge
* 118xx Telefonauskunft
* 19222 Rettungsdienst (regional)

## Im Netz
* Bundesnetzagentur: Iwasichtskoatn vo de Ortsnetzkennzoin (PDF)
* Bundesnetzagentur: Nummeanvawoitung
* Bundesnetzagentur: Vazeichnisse zu de Ortsnetze
* Bundesnetzagentur: Struktur und Ausgestoitung vom Nummanbereich fia Ortsnetzrufnumman
* Geoportal Bund: Ortsnetzkennzahlen (Grenzen)
Bergtheim

**Bergtheim** is a Gmoa im untafränkischn Landkroas Wiazburg und Sitz vo da Vawoitungsgmoaschoft Bergtheim.

## Eadkunde

Es gibt de foigandn Gemarkunga: Bergtheim, Dipbach, Opferbaum.

## Gschicht

Bergtheim is scho im Joa 772 im Urkundbuach vom Klosta Fulda erwähnt woan. As hot owa scho 400 v. Kr. köitische Siedlunga ba Bergtheim gebm.

### Eihwohnaentwicklung

De Gmoa hot 1970 2543, 1987 2874, 2000 3391 und im Joa 2004 3450 Eihwohna ghobt. Davon woans in Bergtheim 2035, in Dipbach 675 und in Opferbaum 770 Eihwohna.

## Im Netz

* Hoamseitn
*
Gemarkung

A **Gemarkung** (aa: **Markung**) is a zammhängnde Fläch, de wo aus ana grässan Zoih vo Fluastickln bzw. Grundstickln vo am Katasta bestäht. As känna aa mehrane Flurn sei. Da Eingnama vo ana Gemarkung beziagt se moastns af de näxtglegane Oatschoft.

Im Glände wean de Grenzn vo da Gemarkung mid Grenzstoana kennzeichnt, de wo entweda de Initiajn vo de Oatsnama oda mid eigane Zeichn trong. De Zeichn woan aa oft Grundlogn vo de Gmoawoppm.

In da Regl bstäht s Gebiet vo ana Gmoa aus ana oda meahran Gemarkunga. Oft san des ehemois sejbstständige Gmoana, de wo im Laf vo da Gschicht vaeinigt worn san.

Mangmoi kimmts a voa, doss a Gemarkung se iwa meahrane Gmoana oda gmoafreie Gebiete erstreckt. Sowos is imma historisch duach diverse Gebietsreforma bedingt.

## Schau aa

* Grundbuach

## Im Netz
*Bayerisches Gemarkungsvazeichnis
Grundbuach

As **Grundbuach** (amtli: **Grundbuch**) is a amtlis äffentlichs Vazeichnis vo Grundstickln, wo de Eingtumsvahejtnisse sowia etwaige mid'm Grundstickl vabundane Rechte und af eam liegande Lostn eafosst wean.

## Literatua

**Deitschland**:

* Clemens Stewing, Geschichte des Grundbuchs, in: Rpfleger (Der Rechtspfleger) 1989, S. 445–447
* zur Geschichte und zum internationalen Vergleich: Walter Böhringer, in: Georg Meikel/Horst Bestelmeyer: Grundbuchrecht, Bd. I, 9. Aufl., Minga 2004, S. 1 ff. ISBN 3-472-04533-7
* Josef Rieder, Stefan Rieder: *Vormerkung und Widerspruch im Grundstücksverkehr*. Deutscher Sparkassen Verlag, Stuttgart 5 2005, ISBN 3-09-305337-4

**Östareich**:

* Feil/Marent/Preisl: *Grundbuchsrecht*. Linde Verlag 2005, ISBN 3-7073-0674-7
* Feil: *Grundbuchsgesetz*. Linde Verlag 1998
* Kodek, Kommentar zum Grundbuchsgesetz, Manz 2007

**Schweiz**:

* Schweizerische Verordnung vom 22. Feba 1910 betreffend s Grundbuach (GBV)

## Im Netz
* 
* Iwasicht vo da deitschn Bundesnotarkamma zua Eifiahrung vom Elektronischn Grundbuach
* Grundlegende Informationa vom österreichischen Bundesministerium fia Justiz
Gmoa (Deitschland)

A **Gmoa** is im politischn System vo Deitschland de untaste Stufn im staatlichn Vawoitungsafbau und Träga vo da kommunals Sejbstvawoitung.

De Gmoana san Gebietskärpaschoftn und hom Rechtspersänlichkeit. Se hom *Gebietshoheit* und *Allzuständigkeit*. Des hoasst, dass se grunsätzli fia olle Belange vom Gebiet zuaständi san. Des wiad Duach Landes- und Bundesrecht wieda a weng eigschränkt. Driwa hinaus guit da Grundsotz vo da *Allmitgliedschaft*. Des hoasst, dass olle Persona in da Gebietskärpaschoft Mitgliad san. Ba natialichn Persona ergibt se de Mitgliedschoft ausm Wohnsitz, fia juristische Persona ausm Sitz vo da Firma bzw. Organisation.

## Im Netz
* Gemeindevazeichnis vom Statistischn Bundesamt
* Afgaobm und Struktuan vo Gmoana in Deitschland
* Gemeindevazeichnis
Brod

**Brod** (dt.: **Brot**, ahd.: *prôt*) is a hoidboas Lebmsmiddl, des wos aus an Dag aus gmohlanan Draad (Möh), Wossa und diversn Zuatatn aussabochn wiad. Dazua wiad oft Germ oda Sauadag ois Treibmiddl vawendd, wos des Brod locka mochd. Es gibd owa a Fladnbrod, des wos ohne Treibmiddl gmochd wiad.

Brod zöhd zu de Grundnohrungsmiddl und zu dena ötasdn zuabereitedn Lebmsmiddl. Es lossd se bis in de Jungstazeid zruckvafoing. S feste Aissare vom Brod hassd Rindn, s Innare Schmoin. Waun ma Brod stoak zaklanad, daun kriagd ma Bräsln.

## Literatua

* Hans Jürgen Hansen (Hrsg.): *Kunstgeschichte des Backwerks. Geschichte und Entwicklung der Gebäckarten und ihrer Formen*. Stalling Verlag, Hamburg, Oldenburg 1968.
* Heinrich Eduard Jacob: *Sechstausend Jahre Brot*. Rowohlt Verlag, Hamburg 1954. (Das Standardwerk) ISBN 978-3-922434-74-0
* Irene Krauß: *Heute back’ ich, morgen brau’ ich…*. Dt. Brotmuseum, Ulm 1994, ISBN 3-926186-05-4
* Susan Seligson: *Brot. Eine Kulturgeschichte für Leib und Seele*. Claassen Verlag, Minga 2002, ISBN 3-546-00343-8
* Georg Kretzschmar, *Das Brot – Mythologie, Kulturgeschichte, Praxis*, Flensburger Hefte Verlag, Flensburger Hefte 79, ISBN 3-935679-28-9

## Im Netz

* www.gesund.co.at Brod & Gebäck
Lend an Pinzgau

**Lénd** is a Gmóand an Sien vam Soizburger Lónd an Pinzgau und liegg am Ówerlaaff vah da Soizach zwischen Zej am See und Seiger Hóns an Póngau, dáudan wó dia Goschtoaner Áuchen ad Soizach mindt. An Nórn biedt zan greessten Toaé d' Soizach d' Gmoahgrénz. An Sien dastréggt sa si bis auf'n Bernkóogé (2.325 m). An Westen biedt d' Rauriser Áuchen d' Grénz, dé sé durch d' Eng vah da Kitzlóchklómm zwéngg. Lénd bstejt aus dia boaden Órschtstoain *Lénd* und *Embáuch*

## An Internet

* Webseiten vah da Gmóand
Lend

Da Begrieff **Lend** (Deitsch: *Lend*) bzeichnet:
* an Stodbezirk voh Graz, schau unter Lend (Graz)
* a Gmoa im Soizburga Pinzgau, schau unter Lend an Pinzgau
* a Wossastrossen in Klongfurt („d' Lend“), schau unter Lendkanal
Johanni

**Johanni** (aa Johannisdog) is da Gedenkdog vo da Geburt vom Johannes im Taifa am 24. Juni. Ea stähd in enga Vabindung zua Summasunnwend. De **Johanninacht** is de Nacht afn Johannidog, vom 23. afn 24.&nbsp;Juni.

Da Dog is mid Feian im Zammahang vo da Sunnwend eng vaknipft. Des siecht ma deitli am Johannifeia. Johanni is aa a wichtiga Losdog fia bestimmte Bauernregln.

## Literatua
* Manfred Becker-Huberti: *Feiern, Feste, Jahreszeiten, Lebendige Bräuche im ganzen Jahr*. Freiburg 2001, S. 348ff.
* Hans-Helmar Auel: *Unentdeckte Feiertage*. Göttingen 2000, S. 139ff.

## Im Netz
* Universität Innsbruck, Europäische Ethnologie: https://web.archive.org/web/20070209133545/http://www.uibk.ac.at/volkskunde/infoservice/jahresfeuer.html
* http://www.religioeses-brauchtum.de/sommer/johannistag.html
* http://www.brauchtumsseiten.de
31. Joahundat v. Chr.

Des **31. Joahundat v. Kr.** hod am 1. Jenna 3100 v. Kr. ogfanga und am 31. Dezemba 3001 v. Kr. afghead.

## Ära

* De Fuahdynastische Ära hod in Egyptn ogfongt und de Ära vo da Prädynastik obgläst.

## Wos se do hod

* In Egyptn schreibt ma no af Speckstoa u.ä.
* De Urfoam vo da Stonehenge-Olog is baut woan, mid am kroasrundn Erdwoi und am Grobm (etwa um 3100 v. Kr.).

## Berihmdheitn

* Egyptn: König Narmer

## Vedic culture

* The current Kali Yuga began at midnight 17 february / 18 february in 3102 BC in the proleptic Julian calendar.
3102 + 2009 = 5112 years elapsed in current Kaliyuga. 
This Kaliyuga began in the year 3102 BC in the proleptic Julian Calendar. 
More information on Hindu asronomical and scientific time calculations of history based on Vedas:

* Gītā was spoken at least 120,400,000 years ago; and in human society it has been extant for two million years. It was respoken by the Lord again to Arjuna about five thousand years ago. That is the rough estimate of the history of the Gītā, according to the Gītā itself and according to the version of the speaker, Lord Śrī Kṛṣṇa. 

## Beleg
APAEB

**APAEB** (Associação dos Pequenos Agricultores do Estado da Bahia) is a genossnschoftliche Vaeinigung vo brasilianischn Kloabauern, de wo 1980 grindt woan is. Da Haptsitz vo dera Kooperation is im Nordostn vo Brasilien, z Valente im Staat Bahia, ana vo de äamstn Regiona in Brasilien. Da Sitz fir de Eiropa-Aktivitätn, *APAEB Europa*, is z Weikersheim in Tauberfrankn.

## Wiatschafd

Im Zentrum vo da wiatschaftlichn Tätigkeit stähd a Sisalfarm, de wo im organischn Landbau betriebm wead.  Dazua kimmt de de konsequent ökologische Produktion vo Sisalteppichn in da eiganan Fabrik und de Sejbstvamoaktung. De Genossnschoft betreibt a no a Fejgerbarei, a Moikarei, an kloan Supermoakt und a Mikrokreditbank.

## Buidung und Kuitua

Af kuituarella Ebene betreibt de Genossnschafd a voabuidliche Schui fia de Landoabata Kinda. Se leistet umfossenda Afklärungoabat (Gesundheit, Famuilie, Buidung, Politik usw.) und technische Betreiung fia de Bauan. APAEB gibt aa a eigane Monatszeidung aussa.

## Auszeichnung
APAEB spuit im gsejschoftlichn, kuiturelln und wiatschoftlichn Lebm a entscheidende Roin fia de Region und hod Voabuidfunktion fia andare Projekte in Brasilien und da drittn Wejd. APAEB is 2002 vo da Schweiza Schwab-Stiftung ois herausragends sozialvaträglichs Projekt auszeichnet woan. Da Geschäftsfiahra Ismael Ferreira de Oliveria is ins Wejdwirtschafdsforum z Davos ois ana vo de 40 bsondas sozialn Manager berufn woan.

## Beleg
;Im Netz
* Hoamseitn (portugiesisch)
* Hoamseitn APAEB Europa (deitsch)
* entwicklunghilfe3.de ''Bahia''
Hetscherl

**Hetscherl** oda **Hetschal**, aa **Hetschepetsch** oda **Hetschepetsche**, aa **Hagebutten**, nennt ma de Fricht vo vaschiedane Wüdrosnoatn, vua oim Hundsrosn. Und weu de Hundrosn oft ois Heckn vuakumman, hod se davo aa da Nauman vau da Frucht obgleidt: Hag - Hecke - Hetschal und Hag - Butten (= Vadickung) - Hagebuttn. Hetscherl nennt ma owa aa de Wüdrosn, aun dena wos de Frucht woxn duat.

Hetschepetsch woa uaspringlich de Bezeichnung fia a Hetschalmarmelad. Späda is draus a Synonym fia Hetschal wuan. De Heakumft vau dera Bezeichung is unkloa. Intressant is de Ähnlichkeit min Englischn *hotch-potsch/hodge-podge* (Eintopf, Mischmasch).

In Vinschgau und im Owainntoi sogt ma *Pfrosln*, in aan Tei vom Unterinntoi *Arschkitzl*, in owan Eisacktoi und westlichn Pustertoi haasst mas *Dornäpfl*, im westlichn Bundesland Soizburg dafia *Dörneräpfl* und in da Gegnd um Innsbrugg sogt ma *Häglputzn*.

## Vawendung

Aus Hetscherl kaun mar an Tee, a Marmelad, an Schnops odar aa an Fruchtwei mochn.

Hetschepetsche san owa aa traditionölle Heupflaunzn. Es wiad eana u. a. aa a Wiakung gegn Arthrose, Rheuma und Gicht nochgsogt. A Forschergruppn aun da Universität Kopenhagen hod 2004 die positiven Effekte vo ana Eanearungstherapie mit Hetschalpuiva beschtätigt.

## Sunstigs
Im Volksliadl *Ein Männlein steht im Walde* (vaum Hoffmann von Fallersleben) is des Hetschal gmaant und ned da Fliangpüz. In da easchtn Strophn wiad ma bewusst in de Irren gfiat, in da zweitn Strophn kaun ma daun de Auflesung vo dem Räzl scho auhnen. Und in da drittn Strophn, de wos oba kaa Sau mea kennt, stähz daun.

## Im Netz

## Beleg
Sisal

**Sisal** hoassn de Fasan aus de Bladdln vo einign Agaven, bsondas vo da Sila-Agavn (*Agave sisalana*). Sisal is a relativ junge Naturfasa. De Nutzung hod eascht im 19. Joahundat ogfangt und hod an Hähepunkt im friahn 20. Joahundat erreicht. Heit is ane vo de wejdweit wichtigstn Naturfasan. De Fasan wean zu Tauen, Seiln, Garn und Teppichn und zoireichn andan Produktn vaoabat, z.&nbsp;B. ois Fuistoff fia Matrotzn oda ois Poliamittl fia technische Zwecke. Sisal is ned ois Textilfasa geeignet. Owendunga im Bereich vo de Vabundweakstoffe wean erprobt.

## Beleg
Listn vo österreichische Speisen

De Listn gebt an Iwablick iwa Speisn und Drangln, de wos fia de esdarreichische Kuchl typisch san.

## Fleischspeisn
* Gulasch
* Weana Schnitzl
* Saumaasn

## Vuaspeisn und Beilong

* Erdäpfesalod
* Gugaruzsalod
* Raunasalod
* Schwoazwazlsalod

## Möhspeisn

* Apfestrudl
* Germknedl
* Golatschn
* Guglhupf
* Kaisaschmoan
* Kletznbrod
* Grapfa
* Linzer Tuatn
* Marünknedl
* Malakoff-Duatn
* Müllirahmstrudl
* Mohnnudln
* Opfescheitahaufn 
* Palatschinkn
* Powidldatschgerl 
* Punschkropfn
* Sacherduatn
* Soizburga Noggal
* Schupfnudln
* Sterz
* Tiramisu
* Weaner Wäschermadln 
* Wuchtln
* Zwetschgnknedl

## Siassigkeitn

* Schwedenbombe

## Jausn

* Kaas
* Lebakaas
* Liptauer

## Drangl

* Almdudler
* Bier
* Kracherl
* Kafää
* Müch
* Wein
* Zwetschgenwasser

## Schau aa

* Austro-Boarischa Kuchlwoatschotz
30. Joahundat v. Chr.

As **30. Joahundat v. Chr.** hod am 1. Jenna 3000 v. Chr. ogfangt und hod am 31. Dezemba 2901 v. Chr. afghead.

## Ära

* Beginn der Longshan-Kuitua in China (Ende dieser Kultur uma 1800 v. Chr.)

## Wos se do hod

* In Ägypten wead Papyrus zua Beschriftung gnutzt.
* Easchte Besiedlung im Moseltoi ba Bernkastel-Kues

## Berihmdheitn

* Menes, zwoata Kini vo da 1. Dynastie vo Ägypten (um 2950 v. Chr.)
11. Joatausend v. Chr.

* In Nordamerika taucht de Clovis-Kuitua af. De Existenz losst se af etwa 11600 v. Kr. bis 10700 v. Kr. datian. De gfundanen Werkzeig und Tiarknochn weisn de Clovis-Menschn ois Jäga und Sammla aus, de wo gean s Mammut und andare große Viecha gjogt hom.
* Etwa 11000 v. Kr. fangts mit da Landwiatschafd im Nahn Ostn, in China und in Mittelamerika o und de letzte Eiszeit (Iwagang Pleistozän/Holozän, etwa 11000 bis 8300 v. Kr.) gähd zu Ende.

## Wos se do hod

* Etwa 10930 v. Kr. bricht da Vulkan vom Laacher Sää in da Eifel aus. In weitn Tein vo Eiropa is des ausgwuafane Material in Sedimentn ois schmole Bimsschicht nochweisboa und ko zua Datiarung vawendt wean.
Soizburga Noggal

**Soizburga Noggal** (deitsch: *Salzburger Nockerln*) san a typische Soizburga Möhspeis, de wos zu de bekauntastn in gaunz Österreich gheat. Se wean woam ois Nochspeis serviat.

De Soizburga Noggal mocht mar a so, dass ma zeascht des Eigöb min Zucka so laung schlogt, bis a högöbe Krem entstaundn is. In de Massn wiad daun a steif gschlogans Eiweiß und a bissl a Möh odar a Speisesteakn sowia a boa Weinberl einegriaht. Aus dem luftign Daag wean daun große Noggal in a feiafeste Foam gsetzt und in Ofn aussebochn. Vuam Servian wean de Noggal no mid an Staubzucka aungstraad.

Es wiad gsogt, dass de *Soizburga Noggal* im 17. Joahundat vo da Salome Alt, da Konkubine vom Soizburga Erzbischof Wolf Dietrich von Raintenau eafundn wuan san. Se soin de Beag um de Stod Soizburg symbolisian: in Gaisberg, in Moenchsberg und in Nonnberg. Da Staubzucka soi dabei aunan Schnää eainnan.

Da Raymond Fredl (1900–1954) hod 1938 de Operettn *Saison in Salzburg - Salzburger Nockerl* komponiat. In dem Weak wean de Soizburga Noggal ois „*Siass wia de Liab und zoat wiara Kuss*“ besungan.

## Schau aa

* Austro-Boarischa Kuchlwoatschotz
* Listn vo österreichische Speisen

## Beleg


## Im Netz
* "Nichts als heiße Luft" Artikl iwa de Soizburga Noggal auf Spiegel Online
* ''7 eggs and a lot of air - Salzburger Nockerl''
Manti (Essn)

**Manti** (tiakisch *Mantı*) san kloane mid Faschiadn oda Gmias (zum Beispüi Linsn oda Küawis) gfüide Doagtoschna.

De Manti kemman aus da tiakischn Kuchi und göitn ois a bsundare Spezialitet vu da Provinz Kayseri. Duach de kulturelln Vabindungan, de wo s'Osmanenreich mid seine Nochboan ghobt hod, san de Manti mid da Zeid aa noch Russlaund, in d Ukraine und noch Zentralasien (u.&nbsp;a. Usbekistan) kema. In China kennd ma a obgwaundlte Foam, de *Bapao* hoaßt.

Bei Mantis wean kloane *Yufka*-Doag-Quadrate (Kantnläng 1 bis 2 Zanti) mid da Füllung (Lammpifaschiads, Zwüifin, Knofi, Pinienkean, Minzn) belegt und daun gschlossn und in Soizwossa gart, in Russlaund und Asien in am Daumpfkochtopf. Seavian tuad mas mid ana rohn Soß aus Joghurt, Knofi und Minzn und ana woamen Soß aus Öi oda Butta mit Paprikapuiva oda glei mit brodne Paprikas.

A bosnische Variantn wiad mid dem Joghurtbaz, gwüafite Paradeisa, Pedasüi und ana woamen Butta-Paprika-Soß gessn. In da Tiakei kennt ma des ois *Beyaz Mantı*.

## Im Netz
*
Liptauer

**Liptauer** is a pikanta Brodaufstrich aus da ungarischn und östareichischn Kuchl. Da Liptauer is a typischa Aufstrich bei an Heirign. Da Nauman kummt aus da slowakischn Region Liptau, de wos bis 1918 zum Ungarischn Kenigreich in Österreich-Ungarn ghead hod.

An Liptauer mocht ma heizdog aus an Topfn, dea wos mit ana Butta zu ana Krem z'sammg'riaht wiad. Des ungarische Originäu hod ma aus an *Brimsen* gmocht, des is a gsoizana Frischkaas aus Schofsmüch. Dazua kummt in da urspringlichn, baialichn Fuam no a Paprikapuiva, a Kimme, a Pfeffa und klaagschnittane oda griebane Zwifln. Heit gibt ma oft aa no Kapern, Sempf und kla gschnittane Guakaln dazua. Da Liptauer wiad ois Brodaufstrich oda zum Eintunka ('Dip') serviat.

## Schau aa

* Obatzter
Listn vo de Stootn

De **Listn vo de Stootn vo da [[Eadn]]** fiaht olle Lända vo da Wejd mit eanara Haptstodt, Eihwohnazoi, Flächn und Bevejkarungsdichtn af. De Listn umfosst zurzeit **194** Stootn (olle UN-Mitglieder sowia de Vatikanstod) und 13 weidane Territorien, bei dena da Status ois „Stoot“ umstrittn is.

## Schau aa

* Liste abhängiger Gebiete
* Liste der höchsten Punkte nach Land
* Liste der olympischen Mannschaftskürzel
* Liste der Staatsformen souveräner Staaten
* Liste von Staaten und Territorien nach Bevölkerungsentwicklung

## Beleg


## Im Netz
* Google Maps Karte mit 242 Wejdhaptstädtn (inkl. Nationalflaggne)
Koich

__NOTOC__

**Koich** oda **Baukoich** (dt.: **Kalk** oda **Baukalk**, engl.: *lime*) is a natialicha Bauschtoff. Draus wead Koichmaitl gmocht, dea wos zum Mauan und Putzn vawendd wiad. Koich wiad aa zua Baugrundvabessarung gnutzd, weir a zua Bodnvafestigung beidrong duad.

Ban Baukoich muass ma aufpassn, dass ma se ned vaäzd, wäu dea Baustoff stoak *alkalisch* wiakd.

Ban Baukoich wead grundsätzli zwischn *Luftkoich* und *hydraulischn Koich* untaschiedn. Luftkoich kaun nua unta Luftzuafuah hoart wean, hydraulischa Koich aa unta Luftausschluss, zum Beispii unta Wossa.

## Luftkoich

Luftkoich is da Uaahnl vo da Koich Produkzion. Da oanzige Nochtei vo Luftkoich is, dass a bein Heatn no vui Feichtigkeit an d' Luft obgibd. Des hoassd, dass beischpuisweis de Wand in da Wohnung no lang feicht bleibd. Luftkoich is owa da ekologisch saubaste Baukoich.

De Stuafa vo da Produkzion vo Luftkoich:

### Rohstoff Koichstoa

De Koichstoana wean im Koichofa brennd (bei umara 900° Celsius).

### Brandkoich

Da Brandkoich oda Brocknkoich (weira in Brockn gliefad wead) wead nacha gleschd (dobei entstähd a große Hitzn).

### Leschkoich

Da Leschkoich wead duach Eihsumpfa vabessad (oafoch komplett unta Wossa woakn lossn). Je lenga dass a woakd, desto bessa de Qualitet.

### Endprodukt

* Leschkoich und Sand = Maitl
* Leschkoich und vui Wossa = Koichfoarb

## Wossakoich oda hydraulischa Koich

Duach hydraulischn Zuaschlogschtoff, wia eppa Zement, Ziaglmej oda Vuikanoschn (sogn. Puzzolane wia aa Trasskoich oda Flugoschn), wead ausn Luftkoich a Wossakoich. Da hydraulische Koich gibd bein Heatn neama vui Feichtigkeit ob. Duach an Zuaschlog wia Zement valiad a owa in andan bautechnischn Eignschoftn (Feichtereguliarung, Schimmeschutz).

De Baukoichprodukzion mid Vuikanoschn is scho vo de Rema gnuzd woan.

## Galerie


File:Sattelbach 5972.jpg|Oida Koichofa im Weanawoid
File:Šolta Grohote Hrvatska Becken zum Kalklöschen 2012 a.jpg|Oide Koichleschgruam
File:Kalkwerk Langenberg (Raschau).jpg|Ruine vo am oidn Koichweak (rechts de Koichofa)
File:Hastenrather Kalkwerke.jpg|Modeans Koichweak
File:Calcium hydroxide.jpg|Hydraulischa Koich


## Normen und Standards

* DIN EN 459-1 – Baukalk

## Beleg
Gugerschecken

**Gugerschecken** oda **Summasprossn** (aa Gugaschecken', **Gugascheckn**; westmittlboarisch Roosmugga, Roosmuggn, Summamirl, Summascheckn, Summafleckn;  – *Ephelis*, im Plural *Ephelides* vo gr. epi –  „bei“ und hēlios –  „Sunn“) san göblich-breinliche Fleckn auf da Haut, de wos bsundas bei Menschn mit ana blondn oda rodn Hoafoab und hölla Hautfoab vuakumman.

## Heakumft vom Naumen

Da Naumen kummt vo "Gucker" oda "Gugga, des wos fia "Augn" sted und "Scheckn", des wos Fleck haaßt. Gucker kennt owa aa vom Kuckuck kumma, dea wos bekanntlich an fleckadn Bauch hod. Sommasprossn haßns, wäus im Summa spriassn. Summamirl bedeit desöwe wia Summafleckn (merlen = Fleckn mochn).

## Entstehung

Gugerschecken san Pigmentoblogarungen, de oft eascht entstengan, waun de Haut da Sunn ausgsetzt is, drum weans aa no Summasprossn gnannt. Bei maunchn Menschn vablossns im Winta oda vaschwindn gaunz. Mit Soibm, de wos de Haut aufhön duan oda mit Lasabehaundlung kaun ma Gugerschecken eleminian. Summasprossn san owa aa Normvariantn, de wos duachaus eanan Reiz hom kenna.

Gugerschecken entstengan duach sognannte "Melanozyten", de wos afoch vasteakt "Melanin" produzian (Hyperpigmentiarung). Des Melanin wiad in de umliegandn "Keratinozyten" a Zeit laung gspeichad. Im Gegnsotz zu de Muaddamoin (Lebafleckn) kummts ned zu ana lokaln Vameahrung vo de Melanozyten. Se entstengan woascheinlich duach a aungeborane Genvariantn im Melanocortin-1-Rezeptor, dea wos fia de Haut- und Hoafoab vaauntwoatlich is.. Gaunz sötn kennan Summasprossn a Symptom vo ana Systemerkrankung sei ("NAME-Syndrom"), meistns in Kombinatiaun mit aundan Hautvaänderungsn.
 
## Beleg



## Im Netz
Ogrosl

**Ogrosl** oda **Ogrosln**, aa **Agrasel** (*Ribes uva-crispa*, Gattung: Ribes; dt.: **Stachelbeere**), san de Fricht vau de Staudn, de wos genauso haaßn. Es gibt rode, weisse (högöwe) und greane Ogrosln. Stochebearn weans aa ghaaßn, wäus glane essbore Stochen auf de Fricht haum, auf de Zweigal san aa Stochen, in da Bodanik sogns oba "Dornen" dazua.

Ogrosln wean in fost gaunz Eiropa augsetzt, dazua in Noadafrika und in Täun vau Asien. Es gibt aa wüde Ogrosln, de wos vua oim auf leicht drockanan, oft koichhoitign Staunduatn woxn. De Ogrosl-Staudn kennan an Schottn guad vadrong und woxn in Heckn, Wödan und Aun. De Bestaibung vo de Bliah wiad duch Fliang und Beinln gmochd, de Saumen wean durch Viecha, vua oim Vegl, vabraat, de wos de Ogrosln aa gean fressn.

## Nutzung und Weat

Ogrosln wean etwoa seitm 16. Joahundat ois Beanobst aunbaut. Fia de Zucht vau de Goatnfuaman san zum Täu aundare Oatn eikreizt wuan. De Frichtln wean ois Kompott, Obstduatnbelog, Marmelad, Gelee, Sorbets, Sirup und zua Hausweinvaedlung gnutzt, haifig owa aa roh und frisch gessn.

Ogrosln haum an hohn Vitamin und Mineralstoffghoid und san desweng bsundas weatvoi. De rodn Ogrosln hom no dazua an bsundas hochn Aunteu vau Anthocyanen, des is a gaunz a wichtiga Pflaunznwiakstoff. Aussadem enthoidn Ogrosln recht vü Silizium und desweng sans guad fias Bindegewebe.

## Schau aa

Austro-Boarischa Kuchlwoatschotz

## Aundare Bedeitung

**Ogrosl oda Ogrossl** nennt ma auf Weanarisch an vawoahlostn, unpflegtn Maun, dea wos wenig Hoa am Schedl hod, dafia oba vü Boatstoppen.

## Beleg



## Literatua

* M. Schretzenmayer:  *Heimische Bäume und Sträucher Mitteleuropas*, Urana-Verlag, Leipzig-Jena-Berlin, 1989, ISBN 3-332-00267-8
* M. Bäßler, E.J. Jäger, K. Werner Rothmaler: *Exkursionsflora von Deutschland*, Band 2, 17. Auflage, Heidelberg-Berlin 1999, ISBN 3-8274-0912-8
* O. Sebald, S.Seybold, G. Philippi: *Die Farn- und Blütenpflanzen Baden-Württembergs*, Band 3, Ulmer Verlag, Stuttgart 1992, ISBN 3-8001-3314-8
* Genaust, H. *Etymologisches Wörterbuch der botanischen Pflanzennamen*, 3. Ausgabe, Nikol Verlagsgesellschaft mbh & Co. KG, Hamburg 2005, ISBN 3-937872-16-7

## Im Netz

* Infos zur Stachelbeere bei „Plants For A Future“. (englisch)
Eadn

De **Eadn** (vo uagermanisch: **erþō*; oidgr.: *ἔρα* *éra*) is mid ana duachschnittlichn Entfeanung vo da Sun vo 149,6&nbsp;Milliona&nbsp;km aus da dritte Planet im Sunsystem. Ia Duachmessa is iwa 12.700&nbsp;km. Se is rund 4,6 Milliardn Joar oid und da oanzige bekonnde Himmeskeapa, wo blebd is. Noch da voaherrschndn chemischn Bschoffnheit vo da Eadn wead da Begriff vo de eadoarting (terrestrischn) oda aa eadnehnlichn Planetn definiad.

Das astronomische Symbol vom de Eadn is: . 

## Afbau

### Innara Afbau

Zammgsetzd is de Eadn haptsechli aus Eisn (32,1 %), Sauastoff (30,1 %), Silizium (15,1 %), Magnesium (13,9 %), Schwefl (2,9 %), Nickl (1,8 %), Calcium (1,5 %) und Aluminium (1,4 %). De restlichn 1,2 % tein se Spuan vo ondan Elementn.

Noch seismischn Messunga is de Eadn haptsechli aus drei Schoin afbaud: aus'm Eadkean, om Eadmontl und da Eadkrustn. De Schoin san duach seismische Diskontinuitetsflächn (Unstetigkeitsflächn) voanonda obgrenzd. De Eadkrustn und da obaste Tei van oban Montl buidn zamm de sognennde Lithosphean. Se is zwischn 50 und 100&nbsp;km dick und zagliadad se in große und kloanare tektonische Eihheitn, de Plottn.

A dreidimensionois Modej vo da Eadn wead, wia olle vakloanadn Nochbuidunga vo Wejdkeapan, Globus gnennd.


Datei:Aufbau der Erde schematisch.svg|Da Schoinafbau vo da Eadn
Datei:Jordens inre.svg|Dreidimensionoie Doastejung


### Obaflächn

Da Equatorumfong is duach de Zentrifugoikroft vo da Rotazion mid 40.075,017&nbsp;km uma 67,154&nbsp;km bzw. uma 0,17 % gressa ois da Poiumfong mid 40.007,863&nbsp;km (bezong af's geodetische Referenzellipsoid vo 1980). Da Poiduachmessa is mid 12.713,504&nbsp;km dementsprechnd uma 42,816&nbsp;km bzw. uma 0,34 % kloana ois da Equatorduachmessa mid 12.756,320&nbsp;km (bezong afs Referenzellipsoid; de tatsächlichn Zoihn weichn dovo ob).

## Drucksocha

* Cesare Emilliani: *Planet Earth. Cosmology, Geology, and the Evolution of Live and Environment.* Cambridge University Press 1992, ISBN 0-521-40949-7
* Kevin W. Kelley (Herausgeber, im Auftrag der Association of Space Explorers): *Der Heimatplanet.* Zweitausendeins, Frankfurt am Main, 1989. ISBN 3-86150-029-9. 
* J. D. Macdougall: *Eine kurze Geschichte der Erde*. Econ Taschenbuchverlag 2000, ISBN 3-612-26673-X
* David Oldroyd: *Die Biographie der Erde*. Zweitausendeins 1998, ISBN 3-86150-285-2

## Im Netz

* Raumfahrer.net Sondaseitn: Planet Erde
* Onegeology.org: Geologische Wejdkoartn
* Ellipsoide, Geoide und topografische Obaflächn
* NASA Earth Observatory
* De Zukumft vo da Eadn und van Wejdoi
* The Gateway to Astronaut Photography of Earth 

## Medien

## Beleg
Alpha-Centauri

**α-Centauri** is a Sendereihn im Buidungskanal BR-alpha vom Bayerischen Rundfunk, in dea wo da Astrophysika Harald Lesch in Foign vo jeweis uma 15-Minutn Frogn aus da Physik, bsundas Astronomie und Astrophysik, in laienvaständlicha und lockera Form beantwortet.

## Episodn-Iwasicht
 	 
	 

 	

## Im Netz
* *[https://web.archive.org/web/20090627023312/http://www.br-online.de/br-alpha/alpha-centauri/index.xml alpha-Centauri: Sterngucken mit Professor Lesch]* af da Hoamseitn vom Bayrischen Rundfunk (mit Video-Archiv)
* *[http://www.zeit.de/2001/52/200152_p-lesch.xml?page=all Der Sterndeuter: Wie der Münchner Astronomieprofessor Harald Lesch zum Showstar wurde],* Artikl vo Alexander Menden in da *[[Die Zeit|Zeit]],* Nr. 52/2001

## Beleg
Human Development Index

Da **Human Development Index**, obkiazt **HDI**, is a Index vo da menschlichn Entwicklung in dena Stootn vo da Wejd. Da HDI wead seit 1990 im Human Development Report vom *Entwicklungsprogramm vo de Vereinten Nationen* (UNDP) vaeffentlicht, wo jeds Joar eascheint.

## Wos wead vaglicha?

Andas ois da Ländavagleich vo da Wejdbank bericksichtigt a ned nua s Bruttoinlandsprodukt (BIP) pro Einwohna vo am Land in KKP-$ (Kaufkroftparität), sondan aa de Lebmserwoartung und an Buidungsgrad mit Huif vo da Alphabetisierungsratn und vo da Eischuiungsratn vo da Bevejkarung.

## Human Development Index 2012 – Ranglistn

De Ranglistn vom HDI 2012 is im März 2013 im Human Development Report 2013 vaeffentlicht worn und basiat auf Daten aus de Joar 2005 - 2012 (in Ausnahma aa ejta). Insgsamt san 187 Lända in den HDI 2012 einbezogn.

### Seah hoche menschliche Entwicklung

### Hoche menschliche Entwicklung

### Mittlere menschliche Entwicklung

### Niedrige menschliche Entwicklung

### Ned im HDI aufgnumma
Lända, wo de Datn gfejt ham:
* Kosovo (kein Mitglied der UNO)
* Marshallinseln
* Monaco
* Nauru
* Nordkorea
* Republik China (wead zua Voiksrepublik Kina zejt)
* San Marino
* Somalia
* Südsudan (is eascht 2011 unobhängig worn)
* Tuvalu
* Vatikanstadt (da Vatikan is koa Mitglied vo da UNO)

## Human Development Index 2007/2008 - Ranglistn

De foigendn Datn keman ausn Human Development Report 2007/2008. Dea Human Development Index basiat auf Ländadatn vo 2005.

### Hochentwicklte Lända (HDI mindestns 0,80)

### Länder mit mittlarn Entwicklungsstand (HDI zwischn 0,80 und 0,50)

### Gering entwicklte Lända (HDI unter 0,50)

## Literatua
* Knut Heyden: *Datenbaustein UN-Entwicklungsindex (HDI-GDI)*, Braunschweig 2000, ISBN 978-3-14-100634-6
* Stephan Klingebiel: *[https://web.archive.org/web/20071005133057/http://inef.uni-due.de/page/documents/Report02.pdf Entwicklungsindikatoren in der politischen und wissenschaftlichen Diskussion: Der Human Development Index, der Human Freedom Index und andere neuere Indikatoren-Konzepte]*. Institut für Entwicklung und Frieden (INEF)-Report Nr. 22, 1992 Duisburg.
* Franz Nuscheler: *Lern- und Arbeitsbuch Entwicklungspolitik*, Bonn 2004, ISBN 3-8012-0350-6

## Im Netz
* Human Development Reports
* Human Development Trends
* HDI werte 2007/08 (PDF-Datei; 98 kB)

## Beleg
Mercy, Mercy, Mercy

***Mercy, Mercy, Mercy*** is a Jazz-Komposition, de wos da Joe Zawinul 1966 fian Julian "Cannonball" Adderley gschriem hod.

De Balladn is aufm Adderley Album *Mercy, Mercy, Mercy! Live at 'The Club' * vaäffentlicht. De Komposition is an Iwaroschungs-Hit woan und hod auf de Billboard-Charts de Numma 11 gschofft. 1968 is mit an Grammy Award in da Kategorie *Best Jazz Instrumental Performance* auszeichnet woan. Die Komposition vo vün Künstlan nei aufgnumma woan.

De Grundmelodie hod da Joe söwa auf an Wurlitzer E-Piano gschpüd. Beochtnsweat is aa s gospeloatige Voaspü zu dem Stickl, des wos auf de Einleitungsredn vom Adderley foigt.

## Im Netz
* Mercy, Mercy, Mercy auf YouTube

## Beleg
Alpha Centauri

**Alpha Centauri** (**α Centauri**, obkiazt **α Cen**, owa aa **Rigil&nbsp;Kentaurus**, **Toliman** oda **Bungula** gnennd) is a etwa 4,34&nbsp;Lichtjoahr entfernts Doppesternsystem im Sternbuid Centaurus, des wo am sidlichn Sternhimme z segn is. Es bestäht aus am hejlarn gejbm Stern Alpha&nbsp;Centauri&nbsp;A und am orangfoabanan Alpha&nbsp;Centauri&nbsp;B.

Alpha Centauri is des Sternsystem, des wo da Sunn am näxtgleganan is. Ois Doppestern is Alpha Centauri mit an scheinborn Gsamthelligkeit vo −0,27&nbsp;mag s hejste Gstirn in dem Sternbuid und wead ois insgsamt dritthejsta Stern am Nochthimme wohrggnumma.

Umstritten ist, ob der sunnanächste Stern, da 4,22 Lj entfernte Rote Zwerg Proxima&nbsp;Centauri, aa zu dem System gheat.

## Kuitua
Wei da Alpha Centauri unsa nächstglegana Stern is, is des aa oft a Thema vo da Science Fiction und vo Videospuin.

## Beleg


## Literatua
* D. Pourbaix, C. Neuforge-Verheecke, A. Noels: *[https://web.archive.org/web/20130616105454/http://aa.springer.de/papers/9344001/2300172.pdf Revised masses of Alpha Centauri].* in: *Astronomy and Astrophysics (Berlin).* Les Ulis 344.1999,1, S. 172–176. 

## Im Netz

* The Imperial Star - Alpha Centauri (englisch)
Karatschi

**Karatschi**, oft aa *Karachi*, im Urdu , im Sindhi , is d'greßte Stod vu Pakistan . Im Stodgebiet lem üwa öif, in da Metropolregion sogoa üwa fuchzehn Miljonen Leid. Ling tuads duat wo da Indus in'dn Indischn Ozean glaungt in da Provinz Sindh. Karatschi gliadat si in 18 Beziak.

Siedlungen hods duat, wo heid Karatschi liegt, schau zua Zeid vum Alexanda in Großn gem, im 18. Joahundat is Karatschi a Haundls- und Haufnstod woan, vu 1947 bis 1959 woa Karatschi d'Hauptstod vum grod unobhängi woanen Pakistan.

## Im Netz

* Seitn vu da Stodregiarung
The Jackson Five

**The Jackson Five** und späda **The Jacksons** woan a US-amerikanische Soul-Band, de wos in de 1970er-Joa de gräßtn Erfoige gfeiat hod.

De Band is 1965 vom Vodan Joseph Jackson grindt wuan und hod aus de Briada Jackie, Tito, Jermaine, Marlon und Michael Jackson bestaundn. Da Michael is Chef vo da Band wuan.

## Diskografie
* Diana Ross Presents The Jackson Five (1969)
* ABC (1970)
* Third Album (1970)
* Christmas Album (1970)
* Maybe Tomorrow (1971)
* Goin Back To Indiana (1971)
* Greatest Hits (1971)
* Lookin' Through The Windows (1972)
* Skywriter (1973)
* Get It Together (1973)
* Dancing Machine (1974)
* Moving Violation (1975)
* Joyful Jukebox Music (1976)
* Anthology (1976)
* The Jacksons (1976)
* Goin' Places (1977)
* Destiny (1978)
* Boogie (1979)
* Triumph (1980)
* The Jacksons Live (1981)
* Victory (1984)
* Michael Jackson With The Jackson 5 Live (1988)
* 2300 Jackson Street (1989)
* Big Boy - Michael Jackson Featuring The Jackson 5 (1990) 
* Soulsation! (1995) 
* Pre-History: The Lost Steeltown Recordings (1996) 
* The Very Best of the Jacksons (2004)

## TV
* 1971 bis 1973 – amerikanische Cartoon-Zeichentrickserie bei ABC

## Im Netz
* Diskografie
* The Jacksons 5 Fan Seitn
Janet Jackson

**Janet Damita Jo Jackson** (* 16. Mai 1966 in Gary, Indiana, USA) is a US-amerikanische Sängerin, Tänzerin und Schauspülarin. Mit mehr ois 130 Milliaunen vakaufte Dounträga güt de Janet ois ane vo de eafoigreichstn  Interpretinnen vo de 1990er Joa. Se is es jingste Mitglied vo da Musikafamülie Jackson. Iare fimf ötan Briada san ois The Jackson Five bekannt wuan, ia Bruada Michael Jackson woa ana vo de eafoigreichstn Musika olla Zeitn.

## Diskografie (Alben)

* *Janet Jackson* (1982)
* *Dream Street* (1984)
* *Control* (1986)
* *Rhythm Nation 1814* (1989)
* *janet.* (1993)
* *Design Of a Decade 1986/1996 – Best of* (1995)
* *The Velvet Rope* (1997)
* *All For You* (2001)
* *Damita Jo* (2004)
* *20 Y.O.* (2006)
* *Discipline* (2008)

## Filmografie

* 1977–1979: Good Times – Millicent 'Penny' Gordon/Woods
* 1979–1980: A New Kind Of Family – JoJo Ashton 
* 1980–1984: Diff'rent Strokes – Charlene Duprey 
* 1984–1985: Fame – Cleo Hewitt 
* 1985: The Love Boat – Della
* 1993: Poetic Justice
* 2000: Familie Klumps und der verrückte Professor *(Nutty Professor II: The Klumps)*
* 2007: Why Did I Get Married?

## DVD/VHS

* 1990: The Rhythm Nation Compilation
* 1996: Design of A Decade: 1986/1996 (Video-Collection)
* 1999: The Velvet Rope Tour - Live In Concert
* 2001: All For You: DVD-Edition (Video-Collection)
* 2002: Janet - Live in Hawaii
* 2004: From janet. to Damita Jo: The Video-Collection

## Im Netz

* Offizielle Homepage (englisch)
* Offizielle Homepage (deutsch)
* 
* Janet Jackson im All Music Guide (englisch)
* 
* Jackson bei laut.de
Alpha Centauri (Begriffsklearung)

**Alpha Centauri** hoasst:
* Alpha Centauri vom Sid Meier, a rundenbasiats Computerspui

**Alfa Centauri** hoasst:
* *Alfa Centauri*, a Gedichtband vo Mila Haugová

**α Centauri** hoasst:
* Alpha Centauri, a Stern vom Sunnasystem zwoat-näxtglegene Stern und s gleichnamige Sternsystem
* alpha-Centauri, a Fernsehsendung vo BR Alpha
Flaggn vo Deitschland

De **[[Flagge|Flaggn]] vo da [[Deutschland|Bundesrepublik Deitschland]]** oda **Bundesflaggn** is a Trikolore aus drei gleichgroßn horizontaln Boikn in Schwoaz, Rod und Goid (von obm; heraldisch: „Toalt in Schwarz, Rod und Gold“) mitm Saitnverhejtnis 3:5.

## Flaggn vom Bund

De Foabm vo da Bundesflaggn san in  vom Grundgesetz vom 23. Mai 1949 festglegt, während de Proportionen in da *Onordnung iwa de deitschn Flaggn* vom 7. Juni 1950 gregelt san.

## Literatua

* G. Anrich, A. u. G. Cronford: *Das Flaggenbuch*. Otto Maier, Ravensburg 1983, ISBN 3-473-38851-3.
* Jörg-M. Hormann, Dominik Plaschke: *Deutsche Flaggen. Geschichte, Tradition, Verwendung*. Edition Maritim, Hamburg 2006. ISBN 3-89225-555-5.
* Ottfried Neubecker: *Heraldik*. Wolfgang Krüger Verlag, Frankfurt am Main 1977. ISBN 3-8105-1306-7.
* Peter Reichel: *Schwarz-Rot-Gold. Kleine Geschichte der deutschen Nationalsymbole*. Beck, Minga 2005. ISBN 3-406-53514-3.
* W. Smith, O. Neubecker: *Die Zeichen der Menschen und Völker. Unsere Welt in Fahnen und Flaggen*. Reich Verlag AG, Luzern 1975. ISBN 3-7243-0115-4.
* Veit Valentin, Ottfried Neubecker: *Die deutschen Farben*. Leipzig 1929.
* Paul Wentzcke: *Die deutschen Farben, ihre Entwicklung und Deutung sowie ihre Stellung in der deutschen Geschichte.* (*Quellen und Darstellungen zur Geschichte der Burschenschaft und der deutschen Einheitsbewegung*, 9), Heidelberg 1927, 2. Aufl. 1955.

## Im Netz

* Verordnung iwa de deitschn Flaggn – vom 11. April 1921
* Onordnung iwa de deitschn Flaggn – vom 13. November 1996
* Beflaggungserlass der Bundesregierung vom 22. März 2005 
* Corporate Design vo da Bundesregierung
* „Schwoaz-Rod-Goid“ – Symbol vo da Einheit
* Informationa zu de deitschn Flaggn
* De Reichsflaggn vom Heiligen Remischen Reich
* Entstehung und Ursprung vo da schwoaz-rod-goidanen Flaggn
* Schwarz-Rot-Gold: Das Symbol für die nationale Identität der Deutschen! (PDF) – Dr. Erardo Cristoforo Rautenberg (2,31 MB)
Fahn

Da **Fahn** oder a **Fahna** u neia noch n Meissnischn de **Fahn**, (Meahzoih: **Fahna**), as **Fahnl** oda de **Flaggn** is meist a Stickl Stoff, dea wo af ana Stonga oda an Mast afghängd is und zua symbolischn Identifikazion (z.&nbsp;B.: *Land*) oda ois symbolischs Signoi (z.&nbsp;B.: *Trauabeflaggung*) vawendt wead. Im Boarischn wean *Fahn* und *Flaggn* synonym vawendt.

Des gonz Brimborium vo Eaklearunga iwa de Reihnfoig vo de Foabm vom Fahn (vo aussn noch innan, wenns richtig hängd) ko ma se de daspoan: Ma stejd se de Fahn mid da senkrechtn Fahnastonga fia, oiso aso, wia ma's trogd, und donn miassn de Foabm vo oom noch untn stimma, und wenn ma's fia s Fensta ausse hängd, aft sands em um neinzg Grad gnoagd.

De easchtn Fahna oda Flaggn san ois militärischs Huifsmiddl eihgsetzd worn. Nationoiflaggn san a wichtigs Identifikazions-Symboi. Es gibd owa heit aa Fahna zua Weabung und zua Dekorazion fia Firmen und Organisaziona.

De Leah vom Fahna- und Flaggnwesn hoaßt Fahnakund oda Vexillologie (vo lat.: *vexillum* = Flaggn, Banna).

## Beleg


## Literatua

* W. Smith, O. Neubecker: *Wappen und Flaggen aller Nationen*, Battenberg Verlag, Minga 1980, ISBN 3-87045-183-1
* Brian Leigh Davis: *Flags & standards of the Third Reich*, Macdonald & Jane’s, London 1975. ISBN 0-356-04879-9
* Ottfried Neubecker: *Heraldik*. Wolfgang Krüger Verlag, Frankfurt am Main 1977. ISBN 3-8105-1306-7
* Derkwillem Visser: *Flaggen – Wappen – Hymnen*. Battenberg, Minga 1990. ISBN 3-87045-230-7
* K.L. Jott: *Flaggen dieser Welt*, Verlag EDITION XXL, Fränkisch-Crumbach 2006. ISBN 978-3-89736-710-4

## Im Netz

* Flags Of The World Iwasicht iwa de Flaggn vo da ganzn Wejd (englisch)
* Datenbank zu Kommunalflaggn in Deitschland
* National-, Staatsoberhaupt- und historische Flaggen
* Deutsche Gesellschaft für Flaggenkunde
* Flag identifier
* Beflaggung vo Schiffn
* Seemarkiarungsfahna-Slphabet
Zipfe

Da **Zipfe**, **Zumpf**, **Brodl**, **Pimpel** oda **Schwanz** (lat.: *Penis* = Schwanz) is a externs Besamungsorgan vo männlichn Viechan bei Ortn, de wo a innare Befruchtung praktizian. Durch an Zipfe wean Spermien in de weiblichn Sexualorgane einegspritzt. Zipfen kema voa oim bei Saigeviechan und Reptilien voa. Da Zipfe vom Menschn entspricht in seina Anatomie und Funktion dena Zipfen vo Saigeviechan.

Da Zipfe is in da Regl a reanfeamigs Organ, des wo ois Valängarung vom Samenleita gnutzt wead. Ea wead owa aa zum Wossa lossn vawendt.

## Literatua

* Wilfried Westheide & Reinhard Rieger (Hrsg.): *Spezielle Zoologie, Teil 1: Einzeller und Wirbellose Tiere.* Gustav Fischer Verlag, Stuttgart, Jena, New York, 1996.
* Wilfried Westheide, Reinhard Rieger (Hrsg.): *Spezielle Zoologie. Teil 2: Wirbel- und Schädeltiere*, Spektrum Akademischer Verlag, Minga 2004.
* Stichwort „Penis“ in: Herder-Lexikon der Biologie. Spektrum Akademischer Verlag GmbH, Heidelberg 2003. ISBN 3-8274-0354-5